PREDLOG

Na osnovu člana 35 Statuta Opštine Tivat („Sl.list Crne Gore- opštinski propisi“, br. 24/18 i 09/20) i člana 26 Statuta Društva sa ograničenom odgovornošću “ Parking servis“ Tivat ((„Sl.list Crne Gore- opštinski propisi“, br. 20/17, 45/19) Skupština opštine Tivat, na sjednici održanoj dana \_\_\_\_\_2021.godine, donijela je

O D L U K U

o imenovanju vršioca dužnosti Izvršnog direktora Društva sa ograničenom odgovornošću„Parking servis” Tivat

Član 1

Za vršioca dužnosti Izvršnog direktora Društva sa ograničenom odgovornošću “ Parking servis“ Tivat imenuje se Dejan Piper, diplomirani menadžer u pomorstvu.

Član 2

Vršilac dužnosti Izvršnog direktora ima ovlašćenja, prava ,dužnosti i obaveze iz Statuta Društva i Zakona .

Član 3

Vršilac dužnosti Izvršnog direktora se imenuje na određeno vrijeme, do imenovanja Izvršnog direktora Društva u skladu sa Zakonom, Odlukom o osnivanju Društva i Statutom Društva.

Član 4

Ova Odluka stupa na snagu danom objavljivanja u „Službenom listu Crne Gore-opštinski propisi“.

Broj: \_\_\_\_\_\_\_\_\_\_\_\_

Tivat, \_\_\_\_\_\_\_\_\_2021.godine

SKUPŠTINA OPŠTINE TIVAT

Predsjednik Skupštine

dr Andrija Petković

O b r a z l o ž e nj e

Pravni osnov za donošenje ove Odluke sadržan je u članu 35 Statuta Opštine Tivat kojim je propisano da Skupština donosi propise i druge opšte akte. Članom 14 Statuta Društva sa ograničenom odgovornošću „Parking servis“ Tivat propisanao je da Osnivač Društva imenuje i razrješava izvršnog direktora, dok je u članu 26 propisano da se Izvršni direktor imenuje po sprovedenom postupku javnog oglašavanja, koji u ime Osnivača sprovodi Odbor direktora.

Kako je dosadašnjem Izvršnom direktoru prestao mandat dana 20.06.2021.godine, a imajući u vidu činjenicu da se tek nakon isteka mandata izvršnom direktoru može pokrenuti postupak javnog oglašavanja za izbor odnosno imenovanje novog direktora, to je bilo neophodno imenovati vršioca dužnosti izvršnog direktora koji će rukovoditi Društvom do okončanja postupka.

Shodno navedenom pristupilo se izradi ove Odluke i predlaže se Skupštini da je usvoji.

Obrađivač Predlagač

Služba Skupštine Predsjednik Opštine